কয়েকদিন আগে কেন্দ্রীয় সরকার ৩০০-রও বেশি ওষুধকে নিষিদ্ধ ঘোষণা করেছিল। সব মিলিয়ে ৩২৮ টি ফিক্সড ডোজ কম্বিনেশন ড্রাগ তৈরি করা, বিক্রি ও তার বিতরণ— সব কিছুই নিষিদ্ধ হয়েছিল। এই নিষেধাজ্ঞার ফলে ৬০০০টি ব্র্যান্ড বাতিল হয়ে গিয়েছিল। কিন্তু সোমবার সেই তালিকা থেকে বাদ দেওয়া হল তিনটি ওষুধ। স্যারিডন, ডার্ট ও পিরিটন— এই তিনটি ওষুধের কথা জানানো হয়েছে সুপ্রিম কোর্টের তরফ থেকে। 

এই বিষয়ে অন্যান্য খবর

স্যারিডন, ট্যাক্সিমের মতো ওষুধ নিষিদ্ধ করল কেন্দ্র, ৬০০০ ওষুধের ব্র্যান্ডে কোপ


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, এই তিনটি ওষুধ ১৯৮৮ সালের আগে উৎপাদিত ফিক্সড ডোজ কম্বিনেশন ড্রাগ-এর তালিকায় থাকা সত্ত্বেও সরকার কেন সেগুলিকে নিষিদ্ধ করেছিল, তা জানতে চেয়েছে সুপ্রিম কোর্ট।
গত বুধবার কেন্দ্রীয় সরকারের তরফে জানিয়ে দেওয়া হয়, ড্রাগস টেকনিক্যাল অ্যাডভাইজরি বোর্ডের সুপারিশ অনুযায়ী এই ৩২৮টি এফডিসি বা সংমিশ্রিত ওষুধের কোনও কার্যকারিতা নেই। কেবল তা-ই নয়, এগুলি শরীরের পক্ষেও ক্ষতিকারক। তাই এগুলিকে নিষিদ্ধ করা হল। 
মোদী সরকার এই রায়ের উত্তরে কী বলে, সেটাই এখন দেখার।